Plan territorial xeral de Cataluña

O Plan territorial xeneral de Cataluña (PTGC, en catalán: Pla territorial general de Catalunya) é o instrumento básico de ordenación do territorio de Cataluña, da súa planificación e da definición de políticas específicas de desenvolvemento e reequilibrio territorial. Foi aprobado pola Lei 1/1995 do 16 de marzo.

 Obxectivos e funcionamento 
Os obxectivos deste plan son a definición de:
As zonas homoxéneas segundo o potencial de desenvolvemento e a súa situación socioeconómica.
Os núcleos de poboación que poden exercer unha función reequilibradora no territorio.
Os espazos naturais a conservar.
As terras de uso agrícola ou forestal a conservar ou ampliar.
Os lugares ideais para a instalación de infraestruturas.
Os ámbitos de aplicación dos plans territoriais parciais.

Os sistemas de propostas do Plan son a tres niveis:
Definición de Áreas Básicas Territoriais (ABT) constituídas pola agrupación de municipios no limiar mínimo de cobertura territorial para equipamentos colectivos (saúde, deporte, saneamento, educación...).
Estudo dos grandes sistemas urbanos como áreas de cohesión e influencia na súa contorna territorial.
Definición dos Ámbitos Funcionais Territoriais (AFT) constituídos por agrupacións de comarcas e sistemas urbanos.

 Ámbitos funcionais territoriais 
Os Ámbitos Funcionais Territoriais (AFT) están definidos como agrupación de comarcas a partir dun sistema urbano central e uns sistemas urbanos con certo grao de dependencia. Os ámbitos funcionais son as áreas de planificación que serven como marco para a definición de plans territoriais parciais. As diferentes Consellerías da Generalitat foron adaptando os seus servizos aos ámbitos funcionais e serven de base para a publicación de datos estatísticos da Generalitat.

 Ámbito Comarcas 300px  Alt Pirineu i Aran  Alt Urgell, Alta Ribagorça, Cerdanya, Pallars Jussà, Pallars Sobirà e Val d'Aran  Metropolitano de Barcelona  Baix Llobregat, Barcelonès, Maresme, Vallès Occidental e Vallès Oriental  Camp de Tarragona  Alt Camp, Baix Camp, Conca de Barberà, Priorat e Tarragonès  Comarques Centrals  Bages, Berguedà, Moianès, Osona, Solsonès e algúns concellos de Anoia  Comarques Gironines  Alt Empordà, Baix Empordà, Garrotxa, Gironès, Pla de l'Estany, Ripollès e La Selva  Penedès  Alt Penedès, Baix Penedès, Garraf e a maior parte de Anoia  Ponent  Garrigues, Noguera, Pla d'Urgell, Segarra, Segrià e Urgell  Terres de l'Ebre  Baix Ebre, Montsià, Ribera d'Ebre e Terra Alta

 Notas